Inga Šļubovska
Inga Šļubovska-Kancēviča (dzimusi 1978. gada 28. jūlijā Valkā) ir latviešu operdziedātāja. 2004. gadā absolvējusi maģistrantūru Latvijas Mūzikas akadēmijā. 2008. gadā kļuvusi par Latvijas Nacionālās operas solisti. Papildus solistes darbam Latvijas Nacionālajā operā uzstājusies vairākos starptautiskos festivālos, kā arī dažādos koncertos un uzvedumos gan Latvijā, gan ārzemēs, tai skaitā Dānijā, Ungārijā, Kanādā, Igaunijā, Lietuvā un Monako. Sadarbojusies ar vairākiem māksliniekiem, tai skaitā Karelu Marku Šišonu, Arturu Maskatu, Pēteri Vasku, Sigvardu Kļavu u.c. 2009. gadā ieguvusi Latvijas Nacionālās Operas Labākās solistes gada balvu. 2017. gadā Tallinā uzvarējusi Trešajā PLMF vokālistu konkursā.